**Zmluva o dielo**

uzatvorená podľa § 536 a nasl. zákona č. 513/1991 Zb. Obchodného zákonníka v znení

neskorších predpisov na vykonanie diela

**„Údržba miestnych komunikácií v meste Banská Štiavnica v roku 2023“**

**Článok I**

**Zmluvné strany**

**1. Objednávateľ: Mesto Banská Štiavnica**

Sídlo: Radničné námestie č. 1, 969 24 Banská Štiavnica

Zastúpený: Mgr. Nadežda Babiaková – primátorka mesta

Bankové spojenie: VÚB a.s., Žiar nad Hronom

Číslo účtu: SK53 0200 0000 0000 1452 5422

IČO: 00 320 501

DIČ: 202 110 7308

Oprávnení rokovať vo veciach

- zmluvných Mgr. Nadežda Babiaková – primátorka mesta

- technických Ing. Ján Hlinka, 045/694 96 36, 0905 525 944

**2. Zhotoviteľ:**

Sídlo:

Zastúpený:

Zapísaný v Obch. registri:

IČO:

DIČ:

IČ DPH:

Bankové spojenie:

Číslo účtu:

**Článok II**

**Predmet zmluvy**

1. Predmetom zmluvy je záväzok zhotoviteľa vykonať pre objednávateľa dielo s názvom: **„Údržba miestnych komunikácií v meste Banská Štiavnica v roku 2023“** a to na základe víťaznej cenovej ponuky, ktorá bola predložená objednávateľovi v procese verejného obstarávania.
2. Predmetom zákazky sú stavebné práce – lokálne opravy miestnych komunikácií v meste Banská Štiavnica, ktoré sa budú realizovať dvoma spôsobmi:
   1. studenou technológiou pneumotrysk
   2. teplou obaľovanou zmesou.
3. Zhotoviteľ sa zaväzuje vykonať dielo za podmienok stanovených v tejto zmluve vo vlastnom mene a na vlastnú zodpovednosť.
4. Zhotoviteľ sa zaväzuje vykonať dielo na základe a v rozsahu zadávacích podmienok objednávateľa, ktoré budú špecifikované v jednotlivých objednávkach. Objednávateľ sa zaväzuje, že dokončené dielo prevezme a zaplatí dohodnutú cenu.

**Článok III**

**Čas plnenia**

1. Doba realizácie sa dojednáva nasledovne: 15.03.2023 – 31.12.2023 - **na základe objednávok vystavených Objednávateľom.**

2. Ukončením diela sa rozumie riadne zrealizované dielo a jeho prevzatie objednávateľom. Prevzatie diela sa uskutoční zápisom o prevzatí a odovzdaní diela, ktorého súčasťou bude aj súpis vykonaných prác.

**Článok IV**

**Cena diela**

1. Cena diela je stanovená v súlade s ustanoveniami zákona NR SR č. 18/1996 Z. z. o  cenách v znení neskorších právnych predpisov a ostatných platných právnych predpisov na základe víťaznej cenovej ponuky zhotoviteľa predloženej objednávateľovi v rámci procesu verejného obstarávania.
2. Cena je určená ako jednotková cena – cena na jednu tonu zabudovaného materiálu podľa spôsobu a technológie výkonu prác a zahŕňa všetky náklady spojené s realizáciou predmetu zákazky. Dohodnutá cena za zhotovenie diela je:

a) Oprava miestnych komunikácií studenou technológiou pneumotrysk:

Cena za 1 tonu zabudovaného materiálubez DPH ................

DPH 20 % ................

**celkom s DPH** ................

b) Oprava miestnych komunikácií teplou obaľovanou zmesou:

Cena za 1 tonu zabudovanej obaľovanej zmesi bez DPH ................

DPH 20 % ................

**celkom s DPH** ................

1. Zhotoviteľ nevykoná žiadne práce nad rámec tejto zmluvy bez súhlasu objednávateľa.
2. V prípade, že pri zhotovovaní diela bude potrebné zrealizovať práce pôvodne nezahrnuté v predmete diela, budú tieto práce naviac realizované len so súhlasom objednávateľa.

**Článok V**

**Fakturácia**

* 1. Financovanie vykonaných prác bude realizované úhradou predložených faktúr zhotoviteľa na základe objednávateľom potvrdeného súpisu vykonaných prác.
  2. Lehota splatnosti faktúr bude 30 kalendárnych odo dňa ich doručenia objednávateľovi.
  3. Faktúry musia obsahovať náležitosti daňového dokladu. V prípade, že faktúra nebude obsahovať náležitosti určené všeobecne záväzným predpisom, objednávateľ je oprávnený vrátiť ju do termínu splatnosti zhotoviteľovi na opravu. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi. Faktúra musí spĺňať všetky náležitosti zákona NR SR č. 431/2002 Z. z. o účtovníctve v znení neskorších právnych predpisov.
  4. Platby budú vykonávané bezhotovostným platobným prevodom na účet zhotoviteľa uvedený v úvodných ustanoveniach tejto zmluvy. Za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa označeného v úvodných ustanoveniach zmluvy.

**Článok VI**

**Záručná doba**

1. Záručná doba na predmetné práce je 24 mesiacov.

1. Zhotoviteľ ručí za to, že dielo má v dobe prevzatia zmluvne dohodnuté vlastnosti, že zodpovedá technickým normám a predpisom a že nemá vady, ktoré by rušili alebo znižovali hodnotu a schopnosť jeho používania k obvyklým alebo v zmluve predpokladaným účelom.

3. Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností – nedodržaním platných noriem a technologických postupov alebo neodborným výkonom prác.

4. Zmluvné stany sa dohodli, že pre prípad vady diela má objednávateľ právo požadovať a zhotoviteľ povinnosť bezplatne odstrániť vady.

5. Zhotoviteľ sa zaväzuje začať s odstraňovaním prípadných vád predmetu zmluvy neodkladne od termínu uplatnenia oprávnenej reklamácie a vady odstrániť v čo najkratšom technicky možnom termíne. Termín odstránenia vád sa dohodne písomnou formou.

**Článok VII**

**Podmienky vykonania diela**

1. Objednávateľ odovzdá zhotoviteľovi stavenisko na vykonanie predmetu zmluvy bez právnych závad.

2. Zhotoviteľ zodpovedá za bezpečnosť a ochranu zdravia vlastných pracovníkov, za čistotu a poriadok na stavenisku a za bezpečnosť cestnej premávky.

3. O prevzatí diela alebo jeho časti zhotoviteľ a objednávateľ spíšu zápis o odovzdaní a prevzatí, ktorého súčasťou bude zápis z technickej ohliadky, ktorá bude obsahovať zhodnotenie akosti vykonaných prác, súpis zistených vád a nedorobkov, opatrenia a lehoty na ich odstránenie, záručnú dobu, stanovisko zhotoviteľa a objednávateľa, ako aj prehlásenie objednávateľa, že odovzdávané dielo preberá.

4. Stavbyvedúcim zhotoviteľa bude ............................................... .

5. Zodpovedným zamestnancom na strane objednávateľa bude Ing. Ján Hlinka.

**Článok VIII**

**Ostatné ustanovenia, sankcie**

1. V prípadoch realizácie časti prác subdodávateľmi zodpovedá za realizáciu prác zhotoviteľ v plnom rozsahu a to po stránke vecnej, finančnej aj časovej.

2. V prípade omeškania zhotoviteľa s plnením termínu ukončenia diela je objednávateľ oprávnený uplatniť voči zhotoviteľovi zmluvnú pokutu vo výške 0,05% z ceny diela za každý deň omeškania.

3. Zhotoviteľ môže v prípade omeškania úhrady faktúr uplatniť voči objednávateľovi úrok z omeškania vo výške 0,05% z dlžnej čiastky za každý deň omeškania po márnom uplynutí lehoty splatnosti faktúry.

**Článok IX**

**Záverečné ustanovenia**

1. Zmluvné strany vyhlasujú, že si túto zmluvu pozorne prečítali, jej obsahu porozumeli a na znak súhlasu s ňou ju vlastnoručne podpisujú.
2. Zmluva je vyhotovená v štyroch vyhotoveniach, z ktorých každá zmluvná strana obdrží dve vyhotovenia.
3. Zmluva nadobudne platnosť dňom podpisu obidvoma zmluvnými stranami.
4. Zmluva nadobúda účinnosť v súlade s ustanoveniami § 47 a nasl. Občianskeho zákonníka v znení neskorších zmien a predpisov a to dňom nasledujúcim po dni jej zverejnenia.
5. Meniť a dopĺňať text tejto zmluvy je možné len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.

......................., dňa: ..................... Banská Štiavnica, dňa: .....................

Za zhotoviteľa Za objednávateľa

..................................... .........................................

.......................... Mgr. Nadežda Babiaková

konateľ spoločnosti primátorka mesta